Zahara - Wikipedia
Zahara, regte naam Bulelwa Mkutukana (gebore in Phumlani, Oos-Kaap), is 'n Suid-Afrikaanse sangeres. Haar musiek word losweg as "Afrosoul" geklassifiseer, en sy sing in haar moedertaal, Xhosa, asook in Engels. Haar musiek is al beskryf as 'n mengsel van die style wat deur Tracy Chapman, India.Arie en die Nigeriese sangeres Aṣa gepopulariseer is.
Zahara se debuutalbum Loliwe is in 2011 uitgereik. Die eerste stapel kopieë is binne 72 uur uitverkoop en negentien dae later het die album die 100 000-verkoopsyfer oorskry. Sy is slegs die tweede kunstenaar om hierdie mylpaal te behaal, ná Brenda Fassie wie se Memeza 500 000 kopieë net 'n paar weke ná vrystelling verkoop het.
Zahara is in die Phumlani informele nedersetting buite Oos-Londen in die Oos-Kaap gebore. Sy het van kleins af 'n voorliefde vir sang gehad en haar talent is raakgesien toe sy die hoofsanger van die plaaslike Sondagskool-koor in Phumlani geword het.
"Zahara" beteken "bloeiende blom".
↑ 1,0 1,1 Zahara Sells Out In 72 Hours (Webartikel). MIO. URL besoek op 2011-10-18.
↑ Zahara is going places real fast (Webartikel). Sowetan. URL besoek op 2011-10-18.
↑ 3,0 3,1 Zahara's CD flies off shelves (Webartikel). Sowetan. URL besoek op 2011-10-18.
"Loliwe" op YouTube
Ontsluit van "https://af.wikipedia.org/w/index.php?title=Zahara&oldid=1130785"	Kategorie: Suid-Afrikaanse musici	Navigasie-keuseskerm
BoarischDeutschEnglishIsiXhosaIsiZulu	Wysig skakels	Die bladsy is laas op 9 Maart 2013 om 06:41 bygewerk.